cyanic-selkie/wikianc huggingface dataset:
एस० पी० सिंह बघेल
उत्तर प्रदेश पुलिस में बतौर सब इंस्पेक्टर के रूप में तैनात रहे एसपी बघेल 1989 में मुलायम सिंह यादव के मुख्यमंत्री बनने के बाद उनकी सुरक्षा में शामिल रहे है | जिसके बाद वह अपनी निडरता, मेहनत और ईमानदारी के बल पर उन्होंने मुलायम सिंह यादव का भी दिल जीत लिया. एसपी बघेल से प्रभावित मुलायम सिंह यादव ने उन्हें जलेसर सीट से समाजवादी पार्टी के उम्मीदवार के तौर पर उतारा और वे 1998 में पहली बार विधायक बने और मुलायम सिंह सरकार में मंत्री भी रहे.
बीजेपी में शामिल होने के बाद ने एसपी बघेल को 2014 में फिरोजाबाद संसदीय सीट से सपा महासचिव प्रो. रामगोपाल यादव के पुत्र अक्षय यादव के खिलाफ उतारा. हालांकि चुनाव वे हार गए थे | हालांकि चुनाव वे हार गए थे. इसके बाद 2017 का चुनाव टूंडला से विधायक रहे और योगी सरकार में कैबिनेट मंत्री बने. इसके बाद मंत्री रहते हुए बीजेपी ने 2019 के लोकसभा चुनाव में आगरा सीट से उतारा और वो सांसद चुने गए | पिछले दिनों मोदी कैबिनेट के विस्तार में उन्हें केंद्रीय राज्यमंत्री बनाया गया था |
2022 विधानसभा चुनाव में सपा प्रमुख अखिलेश यादव की करहल सीट पर बीजेपी ने केंद्रीय मंत्री एसपी बघेल को उनके खिलाफ चुनाव में उतारा था |
हालंकि वह अखिलेश से चुनाव हर गए थे | बघेल को 80455 वोट मिले  जबकि अखिलेश यादव को 148196 वोट मिले थे
खेत
खेत (Farm) भूमि का एक उपजाऊ क्षेत्र है, जो भोजन और अन्य फ़सलों के उत्पादन के प्राथमिक लक्ष्य के साथ, प्राथमिक रूप से कृषिक प्रक्रियों में निरत रहता है। वह खाद्य उत्पादन की मूलभूत आवश्यकता है।
खेतों के प्रकार
खेत कृषि के लिए उपयुक्त भूमि का एक विशिष्ट क्षेत्र होता है जहाँ विभिन्न प्रकार की फसलें उगाई जाती हैं। खेतों की विभिन्न प्रकार होते हैं जो निम्नलिखित हैं:
विशेषीकृत खेत
विशेषीकृत खेत एक ऐसा खेत होता है जो विशेष प्रबंधन तकनीकों का उपयोग करके स्वस्थ फसलों के उत्पादन के लिए डिजाइन किया जाता है। इन खेतों में फसलों की रोपण, पानी और खाद की व्यवस्था तंत्र, जैविक खेती तकनीकों का उपयोग, और संशोधित बीज जैसे विशेष उत्पादों का उपयोग किया जाता है।
विशेषीकृत खेत में उत्पादन में अधिक निवेश किया जाता है लेकिन उत्पादकता में बढ़ोतरी होती है। इन खेतों में खेती की व्यवस्था में सुधार करते हुए प्राकृतिक संसाधनों का उपयोग करते हुए खेती को आधुनिकीकृत किया जाता है। इसके अलावा, इन खेतों में फसलों की उत्पादकता को बढ़ाने और उत्पादों की गुणवत्ता को बढ़ाने के लिए नवीनतम तकनीकों का उपयोग किया जाता है।
विशेषीकृत खेत में कुछ उदाहरण शामिल होते हैं:
लोटान धरमजयगढ मण्डल
लोटान धरमजयगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
ढूला
कालिब, साँचा, आड़ की दीवार, डाट लगाते समय उसको टेक तथा रूप देने के लिये बनाया गया लकड़ी, लोहे आदि का अस्थायी ढाँचा, जो डाट या छत पूरी तथा स्वावलंबी हो जानेपर हटा दिया जाता है, ढूला (Centring) कहलाता है।
डाट के पत्थर या ईंटें एक दूसरे पर अपना भार डालती हुई अंत में सारा भार किनारे के आलंबों पर पहुँचाती हैं और उस भार के फलस्वरूप उत्पन्न दबाव के कारण यथास्थान टिकी रहती हैं। कितु यह क्रिया तभी संपन्न हा सकती है, जब डाट पूरी हो जाय। अत: पूरी होने तक उन ईटों या पत्थरों को यथास्थान स्थिर बनाए रखने के लिये ढूला आवश्यक होता है। अनिवार्यत: ढूले की ऊपरी सतह डाट के तले का जवाब होती है।
छोटी डाटों की उठान यदि कम हो तो बहुघा एक ही लकड़ी के ऊपर उन्हें ढाल लेते हैं, अन्यथा दो तख्तों के ऊपर चपतियाँ लगाकर ढूला बना लेते हैं। ज्यादा ऊँची और बड़ी डाटों के ढूले कैंची के सिद्धांत पर बनाए जाते हैं। बहुधा एक निचली तान होती है और दुहरे तख्तों या धज्जियों को जोड़कर मजबूत कैंची का रूप दिया जाता है। इनके जोड़ साल-चूलवाले नहीं होते, बल्कि कीलां और काबलों से कसे रहते हैं, फिर भी वे इतने मजबूत बनाए जाते हैं कि अपने ऊपर पड़नेवाला सारा भार सह सकें। ऐसी दो, या आवश्यकतानुसार अधिक, कैंचियाँ उचित अंतर से रखकर ऊपर चपतियाँ लगा दी जाती हैं। गढ़ी ईंट की डाट के लिये ये चपतियाँ सटी हुई, अनगढ़ी ईट की डाट के लिये कुछ अंतर से और पत्थर की डाट के लिये और भी अधिक अंतर से लगाई जाती हैं।
सारा ढूला किनारों पर, और यदि आवश्यकता हुई तो बीच में भी, मजबूत बल्लियों या थूनियों पर टिका रहता है, जिनके ऊपर बंद होनेवाली पच्चड़े लगी रहती हैं। ढूला खोलने में सुविधा के लिये तो ये पच्चड़े जरूरी हैं ही, एक और दृष्टि से भी ये महत्वपूर्ण है: डाट पूरी हो जाने पर पच्चड़ों द्वारा ढूला थोड़ा सा ढीला कर दिया जाता है ताकि डाट की ईंटें या पत्थर परस्पर सटकर बैठ जायँ। इसे डाट का बैठना कहते हैं। कहीं कहीं पच्च्चड़ो के स्थान पर थूनियों के नीचे बालू भरी बोरियाँ चिपटी करके रख दी जाती है। ढूला ढीला करने के लिये थोड़ी बालू निकालने भर की आवश्यकता होती है। इस प्रकार बिना चोट या धक्का पहुँचाए ही काम हो जाता है।
छत की डाटों के ढूले छत की गर्डरों से ही लटका दिए जाते हैं। दीवारों पर कड़ियाँ या बल्लियाँ रखकर भी उनपर ढूला बनाया जाता है।
आजकल प्रबलित कंक्रीट या प्रबलित चिनाई की छतें बहुत बनाई जाती हैं। इनके ढालने के लिये भी ढूला अनिवार्य है। बहुधा लकड़ी का ढूला बनाया जाता है, जिसकी ऊपरी सतह रंदा करके साफ कर दी जाती है। बहुत अच्छे काम में लाहे की चादरें लगाई जाती हैं। ये लकड़ी से ज्यादा टिकाऊ होती हैं, सरलता से लगाई और निकाली जा सकती हैं और यदि एक जेसी बहुत सी छतें ढालनी हों तो ये सस्ती भी पड़ती हैं। मामूली काम में जहाँ लकड़ी या लोहा लगाने की सुविधा नहीं होती, मिट्टी का (कच्चा) ढूला ही बना लिया जाता है। लकड़ी के, या ईंट की सूखी चिनाई के खंभों के ऊपर कड़ियाँ रखकर ऊपर बाँस, फूस आदि से पाटकर मिट्टी बिछा देते हैं। इसपर मामूली सीमेंट वाले मसाले का पलस्तर करके ठीक सतह बना ली जाती है। सतह पर चूना पोत देने से बाद में छत का तला साफ करने में सुविधा रहती है। प्रबलित चिनाई की छत के लिये बहुधा ऐसा ही ढूला, और वह भी प्राय: बिना पलस्तर का, बनाया जाता है।
सपाट छतों के ढूले किनारों की अपेक्षा बीच में कुछ ऊँचे रखे जाते हैं, ताकि ढूले के, या छत के, बैठान लेने पर छत लटकी हुई न दिखाई दे। प्रति फुट पाट के लिये १/२ इंच की ऊँचाई प्रायः पर्याप्त मानी जाती है। धरनों के ढूलों में यह ऊँचाई इसकी आधी ही रखी जाती है।
रंगवासा
रंगवासा (Rangwasa) भारत के मध्य प्रदेश राज्य के इंदौर ज़िले में स्थित एक गाँव है।
समता पार्टी
समता पार्टी (SAP) एक भारतीय राजनीतिक दल है, जिसका गठन वर्ष 1994 में पूर्व रक्षामंत्री जॉर्ज फर्नांडीस के द्वारा किया गया था, जो अब राष्ट्रीय अध्यक्ष उदय मंडल के नेतृत्व में है। समता पार्टी ने पहली बार नीतीश कुमार को बिहार के मुख्यमंत्री के रूप में मौका दिया। यह समाजवादी विचारधारा को मानती है, और उत्तर भारत में, विशेष रूप से बिहार में काफी राजनीतिक और सामाजिक प्रभाव है। 2003 में समता पार्टी के सदस्य जनता दल (यूनाइटेड) में शामिल हो गए। लेकिन सांसद ब्रह्मानंद मंडल के नेतृत्व वाला एक गुट समता पार्टी में हीं रहा और पार्टी के नाम और प्रतीकों का इस्तेमाल करता रहा।
गठबंधन
समता पार्टी ने 1996 में भारतीय जनता पार्टी के साथ गठबंधन कर राष्ट्रीय जनतांत्रिक गठबंधन का हिस्सा बन गई। 2003 में जनता दल (यूनाइटेड) के गठन के बाद, समता पार्टी राष्ट्रीय जनतांत्रिक गठबंधन से अलग हो गई।
जद(यू) में विलय रद्द
2003 में समता पार्टी, लोक शक्ति पार्टी एवं शरद यादव कि नेत्रित्व वाली जनता दल का विलय करके जनता दल (यूनाइटेड) का गठन किया गया। मुंगेर के सांसद ब्रह्मानंद मंडल ने समता पार्टी के विलय को चुनैती दी, परिणाम स्वरुप चुनाव आयोग ने अधिकारिक विलय नहीं माना एवं पार्टी के नाम और चुनाव चिन्ह के उपयोग कि अनुमति दी। समता पार्टी से सभी बड़े चहड़े जनता दल (यूनाइटेड) के जाने के कारण पार्टी धीरे - शिरे सिमटने लगी। लगातार चुनाव में बेहतर प्रदर्शन के कारण लोकप्रियता घटने लगी और लगभग बंद होने के कगार पर पहुँच गई। 2020 में, पार्टी की कमान उदय मंडल के दिया गया, जिसके बाद उन्होंने इसका पुनर्गठन किया।
माल्मो एफएफ
माल्मो फोत्बोल्ल्फोरेनिङ भी माल्मो एफएफ रूप में बस जाना, माल्मो में स्थित एक स्वीडिश व्यावसायिक संघ फुटबॉल क्लब है। टीम स्वेद्बन्क् स्टेडीयन में अपने घर का खेल खेलते हैं। उनके शिखा और किट में परिलक्षित क्लब रंग, आकाश नीला और सफेद होते हैं। 24 फ़रवरी 1910 को स्थापित, क्लब उन्हें जीता कुल ट्राफियां के मामले में स्वीडन में सबसे सफल क्लब है, जिससे सोलह राष्ट्रीय चैम्पियनशिप खिताब और चौदह राष्ट्रीय कप खिताब जीत लिया है। उन्होंने कहा कि वे अंग्रेजी क्लब नॉटिंघम फॉरेस्ट को 1-0 खो दिया है जो 1979 यूरोपीय चैम्पियंस कप फाइनल में उपविजेता रहे थे। यह 2013 के रूप में, प्रतियोगिता के फाइनल में पहुँच गए हैं, उन्हें केवल स्वीडिश फुटबॉल क्लब बनाया है।
माल्मो एफएफ एक खुला सदस्य संघ और वार्षिक आम बैठक के सर्वोच्च नीति निर्माण संस्था है है। बैठक के खातों को मंजूरी दी और चेयरमैन और बोर्ड का चुनाव. दैनिक कार्यों अध्यक्ष के साथ जो संपर्क के एक प्रबंध निदेशक द्वारा चलाए जा रहे हैं। 92,200,000 सेक (लगभग € 10,900,000) की इक्विटी के साथ क्लब में 2013 के रूप में स्वीडन में सबसे अमीर फुटबॉल क्लब है।
कन्दीसा
कन्दीसा भारतीय रॉक बैंड, इंडियन ओशॅन की तीसरी एल्बम है। सात गीतों वाली यह एल्बम मार्च २००० में रिलीस की गई थी, और इसने इंडियन ओशॅन को भारत के सबसे वास्तविक और रचनात्मक बैंडों में से एक की पहचान दिलाई, और यह आगे चलकर किसी भी भारतीय बैंड की सर्वाधिक बिकने वाली एल्बम बनी।
निर्माण
१९९७ में डेजर्ट रेन की रिलीस के बाद इंडियन ओशॅन समूचे भारत में घूम-घूम कर सड़कों पर प्रदर्शन कर रहा था। १९९८ में बैंड को टाइम्स म्यूजिक द्वारा साइन कर लिया गया। इसके कुछ समय बाद इंडियन ओशॅन ने खजुराहो में राष्ट्रपति के आर नारायणन की उपस्थिति में एक शो किया, जिसे काफी सराहा गया। इस शो तथा इससे पहले सड़कों पर गाये उनके गीतों को ही उन्होंने कन्दीसा एल्बम में प्रयोग किया।
एल्बम की रिकॉर्डिंग मुम्बई के वेस्टर्न आउटडोर स्टूडियो में हुई थी। इन गीतों को रिकॉर्ड करने में उन्हें कुल २ सप्ताह लगे, और फिर अगले ५ दिन मिक्स करने में। इंडियन ओशॅन के सदस्यों के अनुसार यह उनकी पहली 'वास्तविक' स्टूडियो एल्बम थी, क्योंकि इसमें उन्होंने पहली बार किसी म्यूजिक प्रोड्यूसर की सहायता ली थी।
एल्बम का शीर्षक गीत "कन्दीसा" आरामाईक-सीरियाई भाषा मे है, जो केरल में सेंट थॉमस ईसाइयों द्वारा बोली जाती है। इसके अतिरिक्त "कौन" गीत में कश्मीरी भाषा का प्रयोग है, जिन्हें ड्रमर अमित किलम की माता, इंदिरा किलम ने लिखा था।
मैरीन ड्राइव (1955 फ़िल्म)
मैरीन ड्राइव 1955 में बनी हिन्दी भाषा की फिल्म है।
दखमा
दखमा या 'टॉवर ऑफ साइलेंस' (निस्तब्धता का दुर्ग) पारसियों के कब्रिस्तान को कहते हैं। यह गोलाकार खोखली इमारत के रूप में होता है जिसमें शव कौओं, चीलों आदि के खाने के लिए फेंक दिये जाते हैं। यहां पर पारसी लोग अपने मृत जनों का अंतिम संस्कार करते हैं। पारसी समुदाय में मृत शवों को न ही जलाया जाता है और न ही दफनाया जाता है, बल्कि उन शवों की चील, कौओं और अन्य पशु-पक्षियों के लिए आहार स्वरूप छोड़ दिया जाता है।
दरअसल, पारसी पृथ्वी, जल और अग्नि को बहुत पवित्र मानते हैं, इसलिए समाज के किसी व्यक्ति के मर जाने पर उसकी देह को इन तीनों के हवाले नहीं करते। इसके बजाय मृत देह को आकाश के हवाले किया जाता है। मृत देह को एक ऊंचे बुर्ज (टावर ऑफ साइलेंस) पर रख दिया जाता है, जहां उसे गिद्ध और चील जैसे पक्षी खा जाते हैं। इस ऊंचे या शव निपटान के स्थान को "दाख्मा" कहते हैं और पूरी प्रक्रिया को “दोखमेनाशीनी” कहा जाता है।
भारत में
मुंबई के मालाबार हिल पर एक टावर ऑफ साइलेंस स्थित है। मालाबार हिल्स मुंबई का सबसे पॉश इलाका है। यह चारों ओर से घने जंगल से घिरा हुआ है। ऐसा कहा जाता है कि इसका निर्माण 19 वीं सदी में हुआ था। टावर ऑफ़ साइलेंस में केवल एक ही लोहे का दरवाज़ा है। टावर का ऊपरी हिस्सा खुला रहता हैं, जहां शवों को रखा जाता है। यहाँ सिर्फ पारसियों के शवों को रखा जाता है क्योंकि उनका मानना है कि आग, पानी बहुत पवित्र है; इन्हें अपवित्र नहीं करना चाहिए इसलिए वह अपनों का शरीर पशु, पक्षी, जानवर, आकाश के हवाले कर देते हैं।
चीनी लिपि
चीनी लिपि संसार की प्राचीनतम लिपियों में से है। यह चित्रलिपि का ही रूपांतर है और इसमें अक्षरों की बजाए हज़ारों चीनी भावचित्रों के द्वारा लिखा जाता है। इसमें मानव जाति के मस्तिष्क के विकास की अद्भुत् कहानी मिलती है - मानव ने किस प्रकार मछली, वृक्ष, चंद्र, सूर्य आदि वसतुओं को देखकर उनके आधार पर अपने मनोभावों की व्यक्त करने के लिये एक विभिन्न चित्रलिपि ढूँढ़ निकाली। ईसवी सन् के 1700 वर्ष पूर्व से लगाकर आजतक उपयोग में आनेवाले चीनी शब्दों की आकृतियों में जो क्रमिक विकास हुआ है उसका अध्ययन इस दृष्टि से बहुत रोचक है।
चीनी लिपि की विभिन्न शैलियाँ
हुनान प्रांत में अनयांग की खुदाई के समय कछुओं की अस्थियों पर शांगकालीन (1766-1122 ई.पू.) जो लेख मिले हैं उनसे पता लगता है कि आज से लगभग 3000 वर्ष पूर्व चीन के लोग लिखने की कला से परिचित थे। इस प्रांत के निवासियों का विश्वास था कि इन अस्थियों में जादू है। इन्हें आग पर तपाने से इनपर जो दरारें पड़ जाती थीं उन्हें देखकर पंडित लोग भविष्य का बखान करते थे। कछुओं की अस्थियों के अतिरिक्त, पशुओं की टाँगों और कंधों की हड्डियों पर भी लेख लिखे जाते थे। "चू" राजवंशों के काल में (1122-221 ई.पू.) चीन निवासी काँसे के बर्तनों पर लिखने लगे थे। इस काल में चीनी भाषा में बहुत से नए वर्णो का समावेश किया गया। अब बाँस या लकड़ी की नुकीली कलम की जगह बालों के बने ब्रुश से लोग लिखने लगे थे। क्रमश: उत्तर में चीन की बड़ी दीवार से लेकर दक्षिण की ओर ह्वाई नदी की घाटी तक चीनी लिपि का प्रचार बढ़ा। इसके पश्चात् "छिन" राज्यकाल (221-206 ई.पू.) में सम्राट् शिह ह्वांग ने चीनी लिपि को एक रूप देने के लिय चीन भर में छिन लिपि का प्रचार किया। लेकिन इस लिपि के कठिन होने के कारण सरकारी फर्मानों के लिखने पढ़ने में बहुत दिक्कत होती थी, इसलिये इस समय "लि" लिपि का प्रचार किया गया जिसमें मुड़ी हुई रेखाओं और गोलाकार कोणों के स्थान पर कोण की सीधी रेखाएँ बनाई जान लगी। इस समय काँसे की जगह बाँस की पट्टियों पर लिखने लगे। इस प्रकार चीनी लिपि को सुव्यवस्थित और एकरूप बनाने के लिये चीन के लोग लगातार परिश्रम करते रहे। "हान" राजवंशों (206 ई.पू. से 221 ई.) और छिन राजवंशों के काल (265-420 ई.) में घसीट और शीघ्रलिपि शैली का प्रचार बढ़ा। ईसवी सन् की चौथी शताब्दी में सुलेखक वांग शिह-छि ने सुंदर अक्षरोंवाली एक आदर्श शैली को जन्म दिया जिससे अधिक व्यवस्थित, सुडौल और चौकोर अक्षर लिखे जाने लगे। आज भी लिखने की यही शैली चीन में प्रचलित है।
एकाक्षरप्रधान भाषा
चीनी एकाक्षरप्रधान भाषा मानी जाती है, यद्यपि ध्यान रखने की बात है कि उसके एक बार में बोले जानेवाले शब्द में एक या एक से अधिक वर्ण या अक्षर हो सकते हैं। हिंदी या अंग्रेजी आदि भाषाओं की भाँति चीनी ध्वन्यात्मक भाषा नहीं है, अतएव इसमें एक एक शब्द या भाव के लिये अलग अलग संकेतात्मक आकृतियाँ बनाई जाती हैं।
वर्णमाला के अभाव में इस भाषा में प्रत्येक शब्द या भाव के लिये लिखा जानेवाला वर्ण या अक्षर अपने आप में पूर्ण होता है और विभिन्न उपसर्ग या प्रत्यय न लगने से इन वर्णों के मूल में परिवर्तन नहीं होता। हिंदी, अंग्रेजी आदि भाषाओं की भाँति यहाँ विभिन्न प्रत्ययों या कारकचिह्नों की भरमार नहीं रहती जिससे संज्ञा सर्वनाम ओर विशेषणों में विभक्ति प्रत्ययों के साथ परिवर्तन नहीं होता। उदाहरण के लिये लड़का लड़के और लड़कों- इन विभिन्न रूपों के लिये चीनी में एक ही वर्ण लिखा जाता है- हाय त्स। काल, वचन, पुरुष और स्त्रीलिंग पुंलिं्लग का भेद भी यहाँ नहीं है, इस दृष्टि से चीनी भाषा का बोलना अपेक्षाकृत सरल हैं। कुछ शब्दों का उच्चारण करते हुए ऊँचे नीचे सुरभेद (चीनी में इसे शंग कहते हैं) का ध्यान अवश्य रखना पड़ता है। जैसे, चीनी में चू शब्द से सूअर, बाँस, स्वामी और रहना, इन चार अर्थो का बोध होता है। लेकिन जब हम चू शब्द का इसके विशिष्ट सुरभेद के साथ उच्चारण करते हैं तभी हमें अपेक्षित अर्थ का ज्ञान होता है।
लिखावट की कठिनाइयाँ
ऊपर उल्लेख हो चुका है कि चीनी भाषा में प्रत्येक शब्द या भाव के लिये अलग अलग आकृति बनानी पड़ती है। सन् 1716 में प्रकाशित चीनी भाषा के सबसे बड़े कोश में इस प्रकार के 40 हजार वर्ण या शब्दचिह्न दिए गए हैं, यद्यपि इनमें से लगभग 6-7 हजार ही पिछले कई वर्षो से काम में आते रहे हैं। जिन वर्णो की आकृति बनाते समय ऊपर नीचे बहुत से रेखाचिह्न लगाने पड़ते हैं, उन वर्णो का लिखना कठिन होता है। एक वर्ण में एक बार में अधिक से अधिक लगभग 33 रेखाचिह्न तक रहते हैं और यदि भूल से कोई चिह्न इधर उधर हो गया तो अर्थ का अनर्थ हो सकता है। चित्रलिपि के साथ चीनी लिपि का संबंध होने के कारण कोई अच्छा चित्रकार ही चीनी के सुंदर अक्षर लिख सकता है। इन अक्षरों को सीखने के लिए उसका उच्चारण, लिखावट और उनके अंर्थ का ध्यान रखना आवश्यक है, अतएव चीनी लिपि का सीखना काफी कठिन है।
कभी कभी एक वर्ण के स्थान पर दो वर्णो के संयोग से भी चीनी शब्द बनाए जाते हैं। जैसे, "प्रकाश" के लिये सूर्य और चंद्रमा, "अच्छा" के लिये स्त्री और पुत्र, "पुरुष" के लिये खेत और ताकत, "घर" के लिये सूअर और छत, "शांति" के लिये घर में बैठी हुई स्त्री, "मित्रता" के लिये दो हाथ, तथा "वंश" के लिये स्त्री और जन्म का सांकेतिक चिह्न बनाया जाता है। कभी विभिन्न अर्थवाले दो वर्णो के संयोग से बननेवाले शब्दों का अर्थ ही बदल जाता है, यथा-
श्वेउ अध्ययन, वनउ लिखना, श्वेवनउ साहित्य; छिंगउ हरा, न्येनउ वर्ष, छिंगन्येनउ युवावस्था; मिंगउ चमकीला, ट्येनउ आकाश, मिंगट्येनउ कल; शीउ पश्चिम, हुंगउ लाल, शिहउ फल, शी हुंग शिहउ टमाटर; त्सउ अपने आप, लायउ आना, श्वेउ पानी, पीउ कलम, त्स लाय श्वे पीउ फाउंटेन पेन;उ चुंगउ मध्य, ह्वाउ फूल, रेनउ आदमी, मिनउ जनता, कुंगउ साधारण, हउ एकता, काउ देश, चुंग ह्वा रेन मिन कुंग ह कोउ चीनी लोक जनतंत्र।
चीनी भाषा को सरल बनाने के प्रयत्न
भावों को व्यक्त करने की सामथ्र्य, प्रवाहशीलता, व्याकरणपद्धति और शब्दकोश की दृष्टि से चीनी भाषा संसार की समृद्ध भाषाओं में गिनी जाती है। लेकिन कंपोजिंग, टाइपिंग, तार भेजना, समाचारपत्रों को रिपोर्ट भेजना, कोशनिर्माण और प्रौढ़-शिक्षा-प्रचार आदि की दृष्टि से यह काफी क्लिष्ट है, इसलिये प्राचीन काल से ही इस भाषा के संबंध में संशोधन परिवर्तन होते रहे हैं।
ईसवी सन् की दूसरी शताब्दी के बाद चीन में भारतीय बौद्ध साहित्य का प्रवेश होने पर चीनी भाषा के वर्णोच्चारण के प्रामाणिक ज्ञान की आवश्यकता प्रतीत हुई। लेकिन बौद्ध धर्म संबंधी हजारों पारिभाषिक शब्दों का चीनी में अनुवाद करना संभव न था। अतएव इन शब्दों को चीनी चीनी में अक्षरांतरित किया जाने लगा। जैसे, बोधिसत्व को फूसा, अमिताभ को अमि तो फो, शाक्यमुनि को शिह जा मोनि, स्तूप को था, गंगा को हंं ह और जैन को चा एन लिखा जाने लगा।
चीनी को रोमन लिपि में लिखने के प्रयास का इतिहास भी काफी पुराना है। इसके अतिरिक्त पिछले 60 वर्षो से इस लिपि को ध्वन्यात्मक रूप देने के प्रयत्न भी होते रहे हैं। सन् 1911 में पीकिंग बोली के उच्चरण की आदर्श मानकर इस प्रकार का प्रयत्न किया गया। सन् 1919 में 4 मई के साहित्यिक आंदोलन के पश्चात् दुरूह क्लासिकल भाषा (वन्येन) की जगह बोलचाल की भाषा (पाय् ह्वा) को प्रधानता दी जाने लगी।
पारंपरिक और सरलीकृत अक्षर
1956 में, चीन जनवादी गणराज्य की सरकार सरलीकृत चीनी अक्षरों के सार्वजनिक एक सेट करने के लिए सीखने, पढ़ने और चीनी भाषा आसान लेखन बनाने के लिए बनाया है। मुख्यभूमि चीन और सिंगापुर में, लोगों को इन सरल वर्णों का उपयोग करें। हांगकांग, ताइवान और अन्य स्थानों पर जहां वे चीनी बोलते हैं, लोगों को अभी भी और अधिक पारंपरिक वर्ण का उपयोग करें। कोरियाई भाषा में भी चीनी अक्षरों का प्रयोग करता है कुछ शब्दों का प्रतिनिधित्व करते हैं। जापानी भाषा उन्हें और भी अधिक बार उपयोग करता है। ये वर्ण कोरियाई में हंजा के रूप में और कांजी के रूप में जापानी में जाना जाता है।
एक अच्छी शिक्षा के साथ एक चीनी व्यक्ति आज 6,000-7,000 अक्षर जानता है। एक मुख्यभूमि अखबार पढ़ने के लिए ३००० चीनी अक्षरों की जरूरत है। हालांकि, सीखने वाले लोग केवल 400 अक्षर इस्तेमाल कर एक अखबार पढ़ सकते हैं - लेकिन वे कुछ कम प्रयोग किया जाता शब्द लगता होगा।
शैक्षिक अनुसंधान
शैक्षिक अनुसंधान (Educational research) छात्र अध्ययन, शिक्षण विधियों, शिक्षक प्रशिक्षण और कक्षा गतिकी जैसे विभिन्न पहलुओं के मुल्यांकन को सन्दर्भित करने वाली विधियों को कहा जाता है।
शैक्षिक अनुसंधान से तात्पर्य उस अनुसंधान से होता है जो शिक्षा के क्षेत्र में किया जाता है। उसका उद्देश्य शिक्षा के विभिन्न पहलुओं, आयामों, प्रक्रियाओं आदि के विषय में नवीन ज्ञान का सृजन, वर्तमान ज्ञान की सत्यता का परीक्षण, उसका विकास एवं भावी योजनाओं की दिशाओं का निर्धारण करना होता है। टैंवर्स ने शिक्षा-अनुसंधान को एक ऐसी क्रिया माना है जिसका उद्देश्य शिक्षा-संबंधी विषयों पर खोज करके ज्ञान का विकास एवं संगठन करना होता है। विशेष रूप से छात्रों के उन व्यवहारों के विषय में ज्ञान एकत्र करना, जिनका विकास किया जाना शिक्षा का धर्म समझा जाता है, शिक्षा-अनुसंधान में अत्यन्त महत्त्वपूर्ण समझा जाता है। ट्रैवर्स के अनुसार, शिक्षा के विभिन्न पहलुओं के विषय में संगठित वैज्ञानिक ज्ञान-पुंज का विकास अत्यन्त आवश्यक है, क्योंकि उसी के आधार पर शिक्षक के लिए यह निर्धारित करना संभव होता है कि छात्रों में वांछनीय व्यवहारों के विकास हेतु किस प्रकार की शिक्षण एवं अधिगम परिस्थितियों का निर्माण करना आवश्यक होगा।
अर्थ एवं परिभाषा
शिक्षा के अनेक संबंधित क्षेत्र एवं विषय हैं, जैसे, शिक्षा का इतिहास, शिक्षा का समाजशास्त्र, शिक्षा का मनोविज्ञान, शिक्षा-दर्शन, शिक्षण-विधियाँ, शिक्षा-तकनीकी, अध्यापक एवं छात्र, मूल्यांकन, मार्गदर्शन, शिक्षा के आर्थिक आधार, शिक्षा-प्रबंधन, शिक्षा की मूलभूत समस्याएँ आदि। इन सभी क्षेत्रों में बदलते हुए परिवेश एवं परिवर्तित परिस्थितियों के अनुकूल वर्तमान ज्ञान के सत्यापन एवं वैधता-परीक्षण की निरंतर आवश्यकता बनी रहती है। यह कार्य शिक्षा-अनुसंधान के द्वारा ही सम्पन्न होता है। इस प्रकार शिक्षा-अनुसंधान शिक्षा के क्षेत्र में वर्तमान एवं पूर्वस्थित ज्ञान का परीक्षण एवं सत्यापन तथा नये ज्ञान का विकास करने की एक विधा, एक प्रक्रिया है। शिक्षा के प्रत्येक क्षेत्र में अनेक प्रकार की समस्याएँ समय-समय पर सामने आती हैं। उनके समाधान खोजना भी आवश्यक होता है। यह कार्य भी शिक्षा-अनुसंधान के द्वारा ही संभव होता है। इस दृष्टिकोण से शिक्षा-अनुसंधान शिक्षा की समस्याओं के समाधान प्राप्त करने की एक विशिष्ट प्रक्रिया है। शिक्षा-संबंधी अनेक अनुत्तरित प्रश्नों के उत्तर प्राप्त करने का माध्यम भी शिक्षा अनुसंधान है। कितने ही विशेषज्ञों ने शिक्षा-अनुसंधान की परिभाषाएँ प्रस्तुत की हैं।
भिटनी (1954) के अनुसार, शिक्षा-अनुसंधान शिक्षा-क्षेत्र की समस्याओं के समाधान खोजने का प्रयास करता है तथा इस कार्य की पूर्ति हेतु उसमें वैज्ञानिक, दार्शनिक एवं समालोचनात्मक कल्पना-प्रधान चिंतन-विधियों का प्रयोग किया जाता है। इस प्रकार वैज्ञानिक अनुसंधान एवं पद्धतियों को शिक्षा-क्षेत्र की समस्याओं के समाधान के लिए लागू करना शैक्षिक अनुसंधान कहलाता है।
कौरनेल का मानना है कि विद्यालय के बालकों, विद्यालयों, सामाजिक ढाँचे तथा सीखने वालों के लक्षणों एवं इनके बीच होने वाली अन्तर्क्रिया के विषय में क्रमबद्ध रूप से सूचनाएँ एकत्र करना शिक्षा-अनुसंधान है।
शिक्षा अनुसन्धान की आवश्यकता
शिक्षा एक सामाजिक प्रक्रिया है। उसका मूलभूत उद्देश्य व्यक्ति में ऐसे परिवर्तन लाना होता है, जो सामाजिक विकास एवं व्यक्ति के जीवन को उन्नतशील बनाने के दृष्टिकोण से अनिवार्य होते हैं। इस उद्देश्य की पूर्ति मुख्य रूप से शिक्षा की प्रक्रिया पर निर्भर करती है। यदि शिक्षा की प्रक्रिया सशक्त एवं प्रभावशाली हो तो व्यक्ति में उसके द्वारा उपरोक्त वांछनीय परिवर्तन लाना सरल एवं संभव होगा अन्यथा नहीं। अतः शिक्षा की प्रमुख समस्या है कि उसकी प्रक्रिया को सुदृढ़ प्रभावशाली एवं सशक्त कैसे बनाया जाए। इस समस्या के समाधान हेतु अनुसंधान आवश्यक है।
शैक्षिक अनुसंधान का क्षेत्र
शिक्षा के क्षेत्र में किस प्रकार के अनुसंधानों को प्राथमिकता दी जाए, यह प्रश्न भी दो दशकों से बराबर उठाया जा रहा है। समय-समय पर इस संबंध में संस्तुतियाँ भी की जाती रही हैं, परन्तु शोधकर्ताओं ने इसे कभी गम्भीरता से नहीं लिया। इसका एक कारण तो यह रहा है कि प्राथमिकता का आधार क्या हो, इस संबंध में कोई निश्चित मत नहीं बन सका। तृतीय अनुसंधान सर्वेक्षण (1987) के अन्तिम अध्याय में डॉ॰ शिव के. मित्रा ने सुझाव दिया है कि उन समस्याओं को अनुसंधान हेतु प्राथमिकता दी जानी चाहिए, जिनकी राष्टींय शिक्षा-नीतियों में उठाई गई समस्याओं के समाधान उपलब्ध कराने हेतु तत्काल आवश्यकता है। इससे पूर्व भी 1975 में एन.सी.ई.आर.टी. के एक प्रकाशन 'एजुकेशनल रिसर्च एण्ड इन्नोवेशन्स' में निम्नलिखित समस्याओं को शिक्षा-अनुसंधान की प्राथमिकता सूची में रखा गया था-
कुछ अन्य शिक्षा-शास्त्रियों ने भी इस संबंध में विचार व्यक्त किए हैं। उन सबको ध्यान में रखते हुए शिक्षा के निम्नलिखित क्षेत्रों में उपरोक्त के अतिरिक्त प्राथमिकता के आधार पर अनुसंधान की आवश्यकता प्रतीत होती है-
कापा
कापा 2022 की भारतीय मलयाली एक्शन फिल्म है। इसका निर्देशन शाजी कैलाश ने किया है। इस फिल्म की कथा जी आर इंदुगोपन द्वारा लिखित उपन्यास “शंखुमुखी” पर आधारित है। इस फिल्म का निर्माण फेफ्का राइटर्स यूनियन, थिएटर ऑफ ड्रीम्स और सारेगामा इंडिया लिमिटेड ने किया है। इसमें पृथ्वीराज सुकुमारन के साथ आसिफ अली, अपर्णा बालामुरली और अन्ना बेन शामिल हैं।
निर्माण
17 अगस्त 2021 को पृथ्वीराज सुकुमारन ने घोषणा की कि ममूटी और मोहनलाल अगले दिन 18 अगस्त को एक परियोजना शुरू करेंगे। 18 अगस्त को उन्होंने पोस्टर साझा किया और उसका शीर्षक कापा तय किया गया। फिल्म की शुरुआत फेफ्का राइटर्स यूनियन द्वारा की गई थी। कापा शीर्षक केरल असामाजिक गतिविधियाँ (रोकथाम) अधिनियम नामक अधिनियम का संक्षिप्त रूप है। वेणु इस फिल्म के निर्देशक थे। लेकिन मई 2022 को वेणु ने अपने और फेफ्का राइटर्स यूनियन के बीच रचनात्मक मतभेदों के कारण निर्देशक के रूप में खुद को फिल्म से बाहर कर लिया। उसके बाद उनकी जगह शाजी कैलाश इस फिल्म के निर्देशक बने।
सिनेमाघर में
कापा 22 दिसंबर 2022 को सिनेमाघरों में रिलीज़ हुई थी।
विल.आई.एम
विलियम जेम्स एडम्स, जूनियर. (William James Adams, Jr., जन्म २५ मार्च १९७५) जिन्हें उनके मंच के नाम विल.आई.एम (will.i.am) से बेहतर जाना जाता है एक अमरीकी रैपर, संगीतकार, गीतकार, गायक, अभिनेता व निर्माता है। विलियम को सफलता १९९० के अंत में उनके हिप-हॉप ग्रुप द ब्लैक आइड पीस से अन्य रैपर एपल, डी, एप और टाबू के साथ मिली और आगे चलकर इनमे फ़र्गी भी शामिल हो गई। बतौर संगीत निर्माता इन्होने माइकल जैक्सन, अशर, ब्रिटनी स्पीयर्स, रिहाना, जस्टिन टिम्बरलेक, यु2, अर्थ, विंड एंड फ़ायर, निकी मीनाज, चेर्यल कोल, द गेम, डैडी यांकी आदि के साथ कार्य किया है।
गोरपार खरसीया मण्डल
गोरपार खरसीया मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
हान नदी पर चमत्कार
हान नदी पर चमत्कार (हंगुल: 한강의 기적 उच्चारण: हांगान्गीउइ किजिओक) दक्षिण कोरिया के चमत्कारिक उत्थान के लिए प्रयुक्त किया जाने वाला पद है। यह पद हालांकि समूचे दक्षिण कोरिया के लिए प्रयुक्त होता है लेकिन यह विशेषतः, सियोल के लिए प्रयुक्त किया जाता है, जहाँ से होकर हान नदी बहती है। यह चमत्कार मुख्यतः १९५३ से १९९६ के दौरान दक्षिण कोरिया में हुई आश्चर्यजनक प्रगति को दर्शाता है। इस काल के दौरान दक्षिण कोरिया एक अत्यन्त निर्धन और पिछड़े देशों की श्रेणी से निकलकर विश्व के प्रमुख औद्योगिक देशों में सम्मिलित हो गया। इस दौरान दक्षिण कोरिया की निर्यात-समर्थित अर्थव्यवस्था का तीव्र औद्योगिकरण और प्रौद्योगिकीकरण हुआ और जीवन-स्तर में अभूतपूर्व वृद्धि हुई। इसके साथ-साथ नगरीकरण, आधुनिकीकरण और वैश्वीकरण में भी आश्चर्यजनक वृद्धि हुई। इन सबके चलते दक्षिण कोरिया कोरियाई युद्ध की विभीषिका से निकलकर ५० वर्षों के अन्तराल में एक खरब डॉलर वाली अर्थव्यवस्था बन गया।
भुरौला, बेरीनाग तहसील
भुरौला, बेरीनाग तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
ब्रह्मानंद मंडल
ब्रह्मानंद मंडल मुंगेर के पूर्व सांसद एवं समता पार्टी के पूर्व राष्ट्रीय अध्यक्ष के रूप में कार्य किया। इन्होंने समता पार्टी के विलय का विरोध किया जिसके बाद चुनाव आयोग ने समता पार्टी का विलय रद्द कर पार्टी चलाने की अनुमति दी। ब्रह्मानंद मंडल के गुट ने समता पार्टी का नाम और प्रतीक चिन्ह का इस्तेमाल जारी रखा जो अब राष्ट्रीय अध्यक्ष उदय मंडल के नेतृत्व में है।
एडॉल्फ ऐशमान
ओटो एडॉल्फ ऐशमान (उचार्ण; 19 मार्च 1906 – 1 जून 1962) एक जर्मन नाजी एसएस-Obersturmbannführer (लेफ्टिनेंट कर्नल) और प्रलय के प्रमुख आयोजकों में से एक था। ऐशमान पर SS-Obergruppenführer (जनरल/लेफ्टिनेंट जनरल) रेइनहार्ड हेद्रिच द्वारा द्वितीय विश्व युद्ध के दौरान जर्मन कब्जे के पूर्वी यूरोप में बड़े पैमाने पर यहूदियों के निर्वासन के लिए बस्तियों और तबाही शिविरों में सुविधा और प्रबंधन के लिए नियुक्त कीया गया था। 1960 में, वह अर्जेंटीना में मोसाद, इजराइल की खुफिया सेवा द्वारा पकड़ लिया गया था। इसराइल में एक व्यापक रूप से प्रचारित मुकदमे में वह युद्ध अपराधों का दोषी पाया गया था और 1962 में फांसी पर लटका दिया गया था।
डूलिटिल
डॉक्टर डूलिटिल का उल्लेख कर सकते हैं:
या, 1967 की मूल रीमेक फिल्मों की एक श्रृंखला:
अन्तर्राष्ट्रीय भौतिकी ओलंपियाड
अंतर्राष्ट्रीय भौतिकी ओलंपियाड हाई स्कूल के छात्रों के लिए एक वार्षिक भौतिकी प्रतियोगिता है। यह अंतर्राष्ट्रीय विज्ञान ओलंपियाडों में से एक है । पहला आईपीएचओ 1967 में पोलैंड के  वारसॉ नगर में आयोजित किया गया था।
राईतराई रायगढ मण्डल
राईतराई रायगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
पॉल वोल्फ़ोवित्ज़
पॉल वोल्फ़ोवित्ज़ (जन्म 22 दिसंबर 1943) एक भूतपूर्व अमरीकी सरकारी हैं। वह 1 जून 2005 को विश्व बैंक के दसवें प्रधान बने पर 17 मई 2007 को उन्हें इस्तीफ़ा देना पड़ा।
फ़ॉरवर्ड (फ़ुटबॉल)
] forwards एक फ़ुटबॉल टीम के खिलाड़ी हैं, जो विरोधी टीम के लक्ष्य के सबसे नज़दीकी खेलते हैं, और इसलिए स्कोरिंग के लिए सबसे अधिक ज़िम्मेदार हैं गोल।
जॉन स्नो
जॉन स्नो (15 मार्च 1813 - 16 जून 1858) एक अंग्रेजी चिकित्सक थे। उन्होंने एनेस्थीसिया और मेडिकल हाइजीन का इस्तेमाल किया। वह आधुनिक महामारी विज्ञान के संस्थापक हैं क्योंकि उन्होंने 1854 में लंदन के सोहो में एक हैजा के प्रकोप के स्रोत का पता लगाया था। उनके निष्कर्षों से लंदन के पानी और सीवेज सिस्टम में बदलाव हुए। इससे अन्य शहरों में भी इसी तरह के बदलाव हुए और दुनिया भर में सामान्य सार्वजनिक स्वास्थ्य में काफी सुधार हुआ।
फ़ॉरवर्ड (फ़ुटबॉल)
उनकी उन्नत स्थिति और सीमित रक्षात्मक जिम्मेदारियों का मतलब है कि आम तौर पर अन्य खिलाड़ियों की तुलना में उनकी टीम की ओर से अधिक गोल करना।
जॉन स्नो
1837 में स्नो ने वेस्टमिंस्टर अस्पताल में काम करना शुरू किया। 2 मई 1838 को इंग्लैंड के रॉयल कॉलेज ऑफ़ सर्जन्स के सदस्य के रूप में भर्ती हुए, उन्होंने दिसंबर 1844 में लंदन विश्वविद्यालय से स्नातक की उपाधि प्राप्त की और 1850 में रॉयल कॉलेज ऑफ़ फिजिशियन में भर्ती हुए।
फ़ॉरवर्ड (फ़ुटबॉल)
आधुनिक टीम संरचनाओं में आम तौर पर एक से तीन फ़ॉरवर्ड शामिल होते हैं; उदाहरण के लिए, आम 4-2-3-1 गठन में एक आगे शामिल है। अपरंपरागत संरचनाओं में तीन से अधिक फॉरवर्ड या कोई भी शामिल हो सकता है।
भाढ़कोल गाँव, किरौली (आगरा)
भाढ़कोल किरौली, आगरा, उत्तर प्रदेश स्थित एक गाँव है।
काला चौना
काला चौना एक गॉंव है। यह रामगंगा नदी के पूर्वी किनारे पर चौखुटिया तहसील के तल्ला गेवाड़ नामक पट्टी में, भारतवर्ष के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले में स्थित है। यह गॉंव मूलरूप से कनौंणियॉं नामक उपनाम से विख्यात कुमांऊॅंनी हिन्दू राजपूतों का प्राचीन और पुश्तैनी चार गाँवों में से एक है। दक्षिणी हिमालय की तलहटी में बसा यह काला चौना अपनी ऐतिहासिक व सॉंस्कृतिक विरासत, ठेठ कुमांऊॅंनी सभ्यता व संस्कृति, पर्वतीय जीवन शैली, प्रकृति संरक्षण, अलौकिक प्राकृतिक छटा तथा समतल-उपजाऊ भूमि के लिए पहचाना जाता है।
बेटा सॅफ़ॅई परिवर्ती तारा
बेटा सॅफ़ॅई परिवर्ती तारा ऐसे तारे को कहा जाता है जिसकी सतह पर स्पन्दन (धक-धकी या कंपन) होने की वजह से उसकी चमक में बदलाव आता रहता हो, यानि की वह सतही कंपन की वजह से एक परिवर्ती तारा हो। आम तौर पर ऐसे तारो की चमक (निरपेक्ष कान्तिमान) में हर 0.1 से 0.6 दिनों के अंतराल पर 0.01 से 0.3 मैग्नीट्यूड का फ़र्क़ पड़ता है। बेटा सॅफ़ॅ​ई परिवर्ती तारे सौर द्रव्यमान के 7 से 20 गुना द्रव्यमान (मास) रखने वाले मुख्य अनुक्रम तारे होते हैं।
काला चौना
ऐतिहासिक पृष्टभूमि
प्राचीन इतिहास के अनुसार, जैसा कि अब भी उत्तराखण्ड के इतिहासकार तथा कुमांऊॅं के अधिकॉंश अनुभववेत्ता इस यथार्थता से भली भॉंति सहमत हैं। तल्ला गेवाड़ के प्राचीन सामंत मेलदेव कनौंणियॉं ने स्वेच्छा से अपने राज्य को कई हिस्सों में विभाजित किया था। जिनमें से कुछों के साक्ष्य सर्वविदित हैं। जैसा कि अपने चार पुत्रों और एक पुत्री में। यानि पॉंच भागों में विभाजन। पहला विभाजन शीर्ष पुत्र को, यह है रामगंगा नदी के पश्चिम की ओर का दक्षिणी भ-भाग (कनौंणी), दूसरा विभाजन दूसरे पुत्र को यह है रामगंगा के पश्चिमी ओर का उत्तरी क्षेत्र (डॉंग), तीसरा विभाजन तीसरे पुत्र को यह है रामगंगा के पूर्व में राज्य का दक्षिणी भू भाग (काला चौना), चौथा विभाजन चौथे पुत्र को रामगंगा के पश्चिम की ओर आदीग्राम बंंगारी और आदीग्राम फुलोरिया के बीच का पठार (आदीग्राम कनौणियॉं) और पॉंचवांं विभाजन यह है रामगंगा के पूर्वी छोर से लगा उत्तर में आदीग्राम कनौणियॉं के सामने से लेकर काला चौना की सीमा रेखा तक का भू भाग, यह दिया अपनी पुत्री को। जो आज मॉंसी के नाम से प्रसिद्ध है।
बेटा सॅफ़ॅई परिवर्ती तारा
अन्य भाषाओँ में
अंग्रेज़ी में "बेटा सॅफ़ॅ​ई परिवर्ती तारे" को "बेटा सॅफ़ॅ​ई वेरिएबल स्टार" (Beta Cephei variable star) कहते हैं।
काला चौना
ऐतिहासिक पृष्टभूमि
इस प्रकार काला चौना नामक यह गॉंव तीसरे पुत्र को आबंटित भू भाग है। यहाॅं के अधिकाॅंश निवासी जिन्हें अब कनौंणियॉं अथवा कनौंणियॉं बिष्ट नामक उपनाम से जानते है, ये सब सूर्यवंशी ठाकुर मेलदेव कनौंणियॉं (जिन्हें कत्यूरी राजवंश के लड़देव की वंशावली का माना जाता है) के तीसरे पुत्र कालदेव के वंशज कहलाते हैं। कालान्तर में कालदेव नामक शब्द का अपभ्रंश हो जाने से कालदेव को काला कनौंणियॉं कहकर पुकारा जाने लगा था। जिस कारण काला नामक शब्द के मिश्रण से इस गॉंव का नाम काला चौना पड़ा था।
काला चौना मूलत: कनौंणियॉं नामक उपनाम के कुमांऊॅंनी हिन्दू राजपूतों का गॉंव है। इसी कारण यहॉं की तकरीबन पचासी फीसदी आबादी कनौंणियॉं अथवा कनौंणियॉं बिष्ट नामक उपनाम के निवासियों की है।
भौगोलिक संरचना
काला चौना मौजूदा भिकियासैंण से मॉंसी तथा मॉंसी से जालली मोटर मार्ग के ठीक बीचों-बीच स्थित है। जिसे कुमांऊॅं मण्डल के परगना पाली अर्थात पाली पछांऊॅं कहे जाने वाले इलाके के अन्तर्गत कह सकते हैं। इस गॉंव का क्षेत्रफल तकरीबन पॉंच वर्ग किलोमीटर है। जिसका 65 फीसदी भू भाग खेतीहर उपजाऊ पठार तथा शेष परती भूमि, चराहगाह, तथा वन संरक्षण में विभक्त है। पूर्व दिशा में कबडोली, सरकारी पाली (पाली पछांऊॅं), नाईखोला तथा धोबीखोला नामक गॉंव, पश्चिम की ओर रामगंगा के पार कनौंणी और गोगता (मोहणा), उत्तर में मॉंसी, डोबरी और ऊॅंचावाहन तथा दक्षिणी छोर पर थापला और परथोला नामक गॉंवों की सीमा रेखाऐं काला चौना को विभक्त करती हैं।
काला चौना का भूभाग दो भागों में विभाजित है। पहला चक चौना दूसरा चक बैकू।
सभ्यता एवम् संस्कृति
काला चौना की सभ्यता एवं संस्कृति पूर्ण रूप से कुमांऊॅंनी और हिन्दू है। घरों की बनावट व सजावट में ही सर्वप्रथम पर्वतीय लोक कला व संस्कृति दृष्टिगोचर होती है। दशहरा, दीपावली, नामकरण, जनेऊ आदि शुभ अवसरों पर महिलाएँ घर में ऐंपण (अर्पण) बनाती हैं। इसके लिए घर, ऑंगन तथा सीढ़ियों को गेरू से लीपा जाता है। चावलों को भिगोकर पीसा जाता है तथा उसके लेप से आकर्षक चित्र बनाए जाते हैं। विभिन्न अवसरों पर नामकरण-चौकी, सूर्य-चौकी, स्नान-चौकी, जन्मदिन-चौकी, यज्ञोपवीत-चौकी, विवाह-चौकी, धूमिलअर्ध्य-चौकी, वर-चौकी, आचार्य-चौकी, अष्टदल-कमल, स्वास्तिक-पीठ, विष्णु-पीठ, शिव-पीठ, सरस्वती-पीठ तथा विभिन्न प्रकार की परम्परागत कलाकृतियॉं बनाई जाती हैं। इन्हेें तकरीबन महिलाऐं व बालिकाऐं ही बनाती हैं।
काला चौना में बोलचाल की भाषा अर्थात बोली को पाली पछांऊॅं की कुमांऊॅंनी कहा जाता है। सरकारी कामकाज में बोलने व लिखने की भाषा हिन्दी है। अध्ययन व अध्यापन हिन्दी और अंग्रेजी दोनों भाषाओं में पाया जाता है।
पहले ठंड की अधिकता के कारण घर छोटे लेकिन पक्के हुआ करते थे। जो लकड़ी व पत्थर के नक्काशीयुक्त होते हैं। घरों के ऊपर यानि छतों पर पत्थर बिछाने का प्रचलन है। प्रत्येक घर के आगे खुली जगह और खुला आॅगन होता है, जिनमें कलाकारी के साथ पत्थर बिछे होते हैं। आॅगन के तीनों छोर खोई भिड़ नामक चारदिवारीयुक्त होता है। समयानुसार इमारती लकड़ियों व उचित पत्थरों की कमी और बदलते सामाजिक परिवेश के अनुरूप घरों की बनावट में परिवर्तन होने लगा है। लोग सीमेण्ट व ईंट के घरों का उपयोग करने लगे हैं।
वेश-भूषा तथा पहनावा
पारम्परिक रूप से यहॉं की महिलायें घाघरा, आँगड़ी, पिछोड़ी, कुर्ती पहनतीं थीं। अब पेटीकोट, ब्लाउज व साड़ी पहननेे लगीं हैं। पुरूष मर्दानी  धोती, कुर्ता, चूड़ीदार पजामा,अंगरखोई, फतोई, भोटुवा, साफा, टोपी पहनते थे। जाड़ों (सर्दियों) में ऊनी कपड़ों का उपयोग होता है। विवाह आदि शुभ कार्यो के अवसर पर कई क्षेत्रों में अभी भी सनील का घाघरा और पिछोड़ी पहनने की परम्परा है। सिर में शीषफूल। गले में गुलोबन्द, चर्‌यो, माला, सुत, जजीर, हॅसुली। नाक में नथ, बुलॉग, फूली। कानों में कर्णफूल, कुण्डल। हाथों में सोने या चाँदी के पौंजी, धागुले। पैरों में बिछुए पजेब, पौंटा इत्यादि प्रकार के आभूषण पहनने की परम्परा प्राचीनकाल से रही है। विवाहित औरत की पहचान गले में चरेऊ पहनने से होती है। विवाह इत्यादि शुभ अवसरों पर पिछौड़ा पहनने का भी यहाँ प्रचलन है।
आवागमन के स्रोत
काला चौना के लिए प्राचीन काल से ही आवागमन का अभाव लगभग ना के बराबर ही रहा है। कत्यूरी राजवंश, चन्द राजवंश, गोरखा राज तथा ब्रिटिश शासनकाल के मार्गों के अवशेष आज भी जीवित हैं और कुछेक प्रयोग में भी हैं। गढ़वाल से पाली पछांऊॅं होकर रानीखेत को जाता तत्कालीन राजमार्ग काला चौना के बीचों-बीच से गुजरता है। तराई से भिकियासैंण होकर आता और उत्तर की ओर बद्रीनाथ धाम, केदारनाथ धाम इत्यादि इलाकों का तत्कालीन मार्ग यहीं होकर निकलता था। बाद में ब्रिटिशकाल के दौरान जिसके समानान्तर मौजूदा मोटर मार्ग बना जो अाज यातायात की मुख्य सड़क है। दूसरा रानीखेत से जालली होते हुए मॉंसी तक जाता मोटर मार्ग भी आधा किलोमीटर पहले काला चौना को छूकर ही पहुंचता है। इस मार्ग का निर्माण लगभग 1970-75 के दौरान हुआ था।
वायु मार्ग
निकटतम हवाई अड्डा रुद्रपुर व हल्द्वानी के मध्य में स्थित पंतनगर विमानक्षेत्र है। यह सड़क द्वारा लगभग 175 से 200 किलोमीटर की दूरी पर पंतनगर में ही है। जहॉ से सुविधानुसार टैक्सी अथवा कार से पहुंचा जाता है।
सड़क मार्ग
दिल्‍ली के आनन्द विहार आईएसबीटी से यहॉ के लिए उत्तराखण्ड परिवहन की बसें नियमित रूप से उपलब्ध होती हैं। जिनके द्वारा 10-12 घंटों में यहॉ पहुंचा जाता है। प्रदेश के अन्‍य स्थानों से भी बसों की सुविधाऐं उपलब्ध हैं। दिल्‍ली से रूट: राष्‍ट्रीय राजमार्ग ९ से हापुड़, गजरौला, मुरादाबाद, रामनगर, भतरोंजखान या घट्टी से भिकियसैण होते हुए काला चौना, मॉसी।
धार्मिक व प्राकृतिक स्थल
कोटेश्वर महादेव चौना गॉंव की रिहायश से चन्द कदमों की दूरी पर दक्षिणी छोर में स्थित लगभग दो-तीन एकड़ में फैला प्राचीन और एकमात्र शिवालय है। यह सोमनाथेश्वर महादेव नामक शिवालय (जो रामगंगा के पश्चिमी तट पर कनौंणी व आदीग्राम फुलोरिया के मध्य में है) का अंग है। कोटेश्वर महादेव की स्थापना ग्रामोदय काल की है। चारों तरफ लहलहाते खेतों की हरियाली तथा फल फूलों से लदी डालियों के बीच स्थापित है यह शिवालय। मान्यता है कि यहॉ पर साध्वी साध्वियॉं ही शिवालय की सफल पुजारिन होती हैं, यही कालों से परम्परा रही है। यह काला चौना निवासियों का देवों के देव महादेव की पूजा आराधना करने का उत्कृष्ट एवम् साफ स्वच्छ शिवालय है। देवादिदेव शिव की पूजा अर्चना तो यहॉं निरंतर होती रहती है, परन्तु विशेष अवसरों पर महाशिवपुराण कथा, शिवार्चन तथा विभिन्न प्रकार के धार्मिक अनुष्ठान इत्यादि भी दिखाई देते है। कोटेश्वर महादेव में महाशिवरात्रि का विशेष महत्व होता है, कथन है, यहॉं पर जलाभिशेख के बाद ही सोमनाथेश्वर महादेव को प्रस्थान किया जाता है। हर चौना वासी फसल कटने पर शुरू के कुछ ही अर्पित-चुनिन्दा हिस्सों में से एक भाग (जिसे स्थानीय लोग अङन्याव कहते हैं ) यहॉ अर्पित कर महाकाल का भोग लगाते हैं, बाद में इससे साध्वियों का गुजारा तथा इससे प्राप्त राशि शिवालय के रखरखाव व विकास कार्यों में लगायी जाती है। यहॉ समीपवर्ती गॉवों से भी श्रधालु पूजा अर्चना तथा कथाश्रवण करने समय-समय पर आते रहते हैं।
कोटेश्वर महादेव के ठीक नीचे की ओर रिघाड़ गधेरे के समीप तत्कालीन जलाशय, चश्मा यानि बावड़ी (जिसे कुमांऊॅंनी भाषा में नौला कहते हैं ) है। यह तत्कालीन वास्तुकला की धरोहरों में से एक है। जिसे देखना, काला चौना आने वाला प्रत्येक आगन्तुक आज भी नहीं चूकता है।
काला चौना गॉंव के ठीक उत्तर-पूर्व में स्थित धूॅंणी थान नाम से प्रख्यात मॉं भगवती का अाराध्य मंदिर है। इसकी स्थापना गॉंव की स्थापना के शुरुआत में ही मानी जाती है। यह गॉंव के उत्तर पूर्व दिशा में गॉंव से कुछ ऊँचाई पर स्थित है। यह ग्रामवासियों का मॉं भगवती की पूजा आराधना करने का उत्तम हिन्दू मन्दिर है। यहॉं समय समय पर पूर्ण रूप से कुमांऊॅंनी संस्कृति के अनुसार मॉं भगवती की पूजा अर्चना जातरा व बैसी (बाइस बार यानि लगातार ग्यारह दिन तक होने वाली कुमांऊँनीं संस्कृति से आराधना) के रूप में की जाती है। जो रात के बारह एक बजे के बाद तक चलती है। इसे देखने सुनने श्रधालु लोग सुदूर गॉंवों से भी आते हैं। बैसी के ग्यारहवें दिन सभी गॉंववासी सुदूर से पधारे श्रधालुओं समेत सभी देवी देवताओं के अवतारियों को पारम्परिक वेश भूषा, साज-सज्जा, वाद्य यंत्रों, पताका ध्वजों, प्राचीन अस्त्र सस्त्रों, पारम्परिक नृत्य कलाओं के साथ रणभेरी बजाते हुये गंगा स्नान करने व कराने रामगंगा नदी में जाते हैं। यह गंगा स्नान काला चौना के पैत्रिक धाम रामगंगा के पूर्वी तट सोमनाथेश्वर महादेव पर ही किया जाता है। समापन दिवस पर शुद्ध वैष्णवी महाभोज का आयोजन होता है। जिसमें दर्जन भर से अधिक गॉंवों को आमंत्रित किया जाता है। वे पारम्परिक वाद्य यंत्रों व ध्वज पताकाओं समेत अपने-अपने गॉंव के समूह के साथ इस समापन दिवस व महाभोज में पहुंचते हैं। इस अाराध्य स्थल में प्राचीन काल से ही किसी भी प्रकार की बलि प्रथा का प्रचलन नहीं है।
यह गॉंव के पूर्वी छोर पर कत्यूर थान के नाम से प्रसिद्ध कत्यूरों यानि कत्यूरी राजवंश की पूजा अाराधना का एकमात्र प्राचीन मन्दिर है। कत्यूरी राजवंश भारत के उत्तराखण्ड राज्य का एक मध्ययुगीन (लगभग छठीं से ग्यारहवीं सदीं के मध्य का) राजवंश था, जिनके बारे में में माना जाता है कि वे अयोध्या के शालिवाहन शासक के वंशज थे। कत्यूरी राजा गिरीराज चक्रचूड़ामणि की उपाधि से विभूषित थे। समूचे उत्तराखण्ड में भूतों (यानि स्वर्गवासी महा-पूर्वजों) की पूजा आराधना वैदिक काल से सर्वमान्य है। स्पष्ट है कि मेलदेव कनौणियॉं के तीसरे पुत्र (काला चौना के सूत्रपात) ने ग्रामोदय काल के दौरान इस थान (मन्दिर) की स्थापना की थी। कहा जाता है कि काला चौना की बसावट के दौरान गॉंव के दक्षिण पूर्व की पहाड़ियों (धनाड़ गधेरे का पूर्वी भू भाग ) में ऐंड़ी (कुमांऊॅं के एक देवता) का आतंक था, इसलिए कि इस भू भाग पर उसके गणों का आना-जाना लगा रहता था। इसी दौरान गेवाड़ घाटी के समस्त नुमाइन्दों की मौजूदगी में ऐड़ी से निजात पाने के लिए ही इस कत्यूर थान को स्थापित किया गया था। क्योंकि इससे पूर्व समूची घाटी कत्यूरों की है। तदोपरान्त ऐड़ी देवता व चारों गॉंवों के कनौंणियॉं नामक लोगों के बीच सहमति बनी।
कत्यूर थान से पूर्व की ओर चन्द कदमों की दूरी पर स्थित यह मन्दिर ग्वेल देवता की पूजा अर्चना का शीर्ष शक्ति पीठ है। जिसे उत्तराखण्ड राज्य में ग्वेल, गोलजू, बाला गोरिया, गौर भैरव, गोलू इत्यादि नामों से पुकारा जाता है। यहॉं पर संसारी ग्वेल के नाम से भी पुकारते है। समूचे उत्तराखण्ड में ग्वेल (गोलू) देवता को न्यायकारी देव के रूप में पूजा जाता है।
दीपादेवी थान (मन्दिर का अविकसित छोटा रूप) को दीपा, दीपक, प्रकाश अर्थात सरस्वती माता का मन्दिर माना जाता रहा है। यह गॉंव के दक्षिणी छोर पर नौधरुवा नामक स्थान पर हैं। पूर्वजों द्वारा स्थापित यह गॉंव के विद्याध्ययन करने वाले विद्यार्थियों का एकमात्र आस्था का स्थान माना जाता रहा है।
यह गॉंव के पूर्वी छोर से हटकर धनाड़ गधेरेे के पार सौंगराड़ी नामक स्थान से कुछ ऊंचाई पर है। अब कुछ अवशेष ही बचे रह गये हैं। यह बात किसी से छिपी नहीं है कि प्राचीन काल में जिन्हें अब दैवीय शक्तियॉ कहते है। मानव भी उनका कुछ ज्ञाता था। इसी बात का प्रमाण देता है ग्वेलदेरानी का थान। बरषों पहले कृषि पर ही जीवन यापन निर्भर रहता था और खेती समुचित प्रकृति व बारिष पर। समय पर बारिष न होने व लगातार बारिष की अधिकता से निजात पाने के लिए ग्वेलदेरानी की पूजा अर्चना की जाती थी। समय बदला, लोग बदले, लोगों का व्यवसाय व सामाजिक स्वरूप बदलने से ग्वेलदेरानी के प्रति आस्था भी विलुप्त होती चली गयी। अन्तत: उन्नीसवीं सदी की समाप्ति से पूर्व ही ग्वेदेरानी अपनी कृपा सहित हमेशा के लिए यहॉ से अन्तर्ध्यान हो गयी। परन्तु थान (मन्दिर का अविकसित छोटा रूप) के कुछ ही अवशेष उन विस्मित कृपाओं को कहने की अन्तिम सॉसें गिन रहे हैं, लेकिन सुनने वाला कोई नहीं होता।
देवभूमि के तैंतीस करोड़ देवी देवताओं में एक नायाब हीरा छुपा है। यह है नङारधण देवता। यानि हमारे दुधारु पशुओं का कृपानिधान। नङारधण देवता की पूजा उत्तराखण्ड का प्रत्येक घर करता है और हर गॉंव में इनका मन्दिर स्थापित है। इसी प्रकार काला चौना के निकट ठीक उत्तर पूर्व में यह नङारधण देवता का थान यानि मन्दिर स्थापित है। जिस प्रकार हिन्दू धर्म में मातृ प्रसव के कुछ पन्चांगानुसार दिनों बाद मातृ तथा शिशु संस्कार की विधि है ठीक उसी प्रकार कुमांऊॅंनी सभ्यतानुसार पालतू व दुधारु पशुओं पर भी यह रस्म लागू होते आ रही है। तो यहॉं पर दुधारु पशुओं यानि गाय भैंस के प्रसव बाद निर्धारित तिथिनुसार संस्कार किये जाते हैं। शुद्ध दुग्ध तथा दुग्ध के पकवानों का पहला भोग नङारधण देवता को लगाया जाता है। हॉं यह भी बतादें, दुधारु पशुओं के गर्भाधान न हो सकने पर नङारधण देवता से मनौती भी मॉंगी जाती है। पूर्ण हो जाने पर प्रतिज्ञानुसार पूजा अर्चना की जाती है। उत्तराखण्ड बनने से पूर्व यहॉं बलि प्रथा का प्रचलन भी था।
बीसवीं सदी के मध्य तक वेग से निकलतीं प्राकृतिक स्रोतों की क्रमश: नौ जलधाराओं के स्थान को नौधरुआ कहते है। यह काला चौना के चक बैकू भू भाग की दक्षिणी तलहटी पर है।
प्राचीन भग्नावशेष
काला चौना की सीमा के भीतर इस गॉव के प्राचीन इतिहास के विलुप्त हो रहे साक्ष्य गवाह के रूप यदा कदा बिखरे मिल ही जाते हैं।
कोटेश्वर महादेव शिवालय के ठीक नीचे की ओर रिघाड़ गधेरे के समीप तत्कालीन बावड़ी यानि जलाशय (जिसे स्थानीय लोग नौला कहते हैं ) है। यह तत्कालीन वास्तुकला की धरोहरों में से एक है। इसका निर्माण ग्रामोदय के दौरान ही हुआ था। बाद में जीर्णोद्धार हुआ। कई वर्षों तक ग्रामवासियों को यही एकमात्र पेय जल द्योतक रहा है। इसमें प्राकृतिक स्रोतों के द्वारा पृथ्वी के गर्भ से छन-छन कर निकलता शीतल व स्वच्छ जल बारहों महीने उपलब्ध रहता है। यह सत्य है, आज भी यहॉं पर पानी पीने से जुकाम के शिकार हो जाते हैं, अर्थात कहने का अभिप्राय यह है कि कोटेश्वर नौला के पानी को पचा पाना सभी के वस में सम्भव नहीं है। इसे देखना, काला चौना पहुंचने वाले आगन्तुक आज भी नहीं चूकते।
भुणकिले का नौला गॉंव के उत्तर पूर्व के मेहोधार से कुछ कदमों की दूरी पर है। यह नौला भी तत्कालीन वास्तुकला की पहचान में से एक है। 1980 तक यहॉ पर प्राकृतिक स्रोत से पृथ्वी के गर्भ से छन-छन कर निकलता शीतल व स्वच्छ जल उपलब्ध था। प्रकृति के बदलते स्वरूप व उचित रखरखाव न हो पाने के कारण 1990 के बाद सूखे की भेंट चढ़ गया। अवशेष के रूप में आज भी तत्कालीन यादों कों बयां करते नहीं चूकता।
मेले एवम् त्यौहार
कुमांऊॅं के सभी तीज-त्यौहार तथा उत्सव मनाऐ जाते हैं और पूर्ण रूप से पाली पछांऊॅं इलाके की कुमांऊॅंनी हिन्दू संस्कृति का समावेश बिखरा पड़ा रहता है। सोमनाथ मेला, सोमनाथ, सल्डिया सोमनाथ यानि वर्तमान ऐतिहासिक सोमनाथ कहा जाने वाला मेला कनौंणियॉं बिष्ट व मॉंसीवाल नामक उपनाम के लोगों से सम्बन्धित है। इस तल्ला गेवाड़ में माॅंसी के समीप परन्तु अब मॉंसी में प्रतिवर्ष होने वाले ऐतिहासिक सोमनाथ मेले की आराध्य भूमि को सोमनाथेश्वर कहते हैं। जो आज भी तत्समय के इतिहास के सुनहरे पन्नों और पाली पछांऊॅं इलाके की कुमांऊॅंनी सॉस्कृतिक विरासत को समेटे है। यहीं से मेले के इतिहास का पदार्पण हुआ था और इसी सोमनाथेश्वर महादेव नामक शिवालय से शुरू होता था, सोमनाथ। वक्त बदला, लोग बदले और मेले का स्वरूप भी अछूता न रह सका और बीसवीं सदी के अन्त तक मेला मॉंसी के बाजार में होने लग गया और इतिहास भी काफी कुछ बदल गया और इक्कीसवीं सदी के पूर्वार्ध में राजनीतिक रंग का समावेश भी दृष्टगोचर होने लगा है।
उल्लेखनीय है, सोमनाथेश्वर महादेव नामक शिवालय पर सैकड़ों वर्ष पूर्व कत्यूरी राजवंशावली के लड़देव के वंशजों में से मेलदेव कनौंणियॉं का षड़यंत्रों द्वारा वध कर दिया था। तबसे इस मेले की शुरुआत हुई है। यहॉं पर एक प्राचीन नौला (बावड़ी) है। इसी नौले में उनका कत्ल कर दिया था। तब से इस नौले का स्वच्छ साफ व शीतल जल सभी लोग पीते है। मात्र कनौंणियॉ नामक उपनाम के चारों गॉंवों (कनौंणी, डॉंग, काला चौना व आदीग्राम कनौणियॉं) के सूर्यवंशी मेलदेव कनौंणियॉं के वंशज इस पानी को आज भी ग्रहण नहीं करते।
निकटवर्ती धार्मिक, ऐतिहासिक व प्राकृतिक स्थल
यहॉं पर तकरीबन साल भर प्राकृतिक सौन्दर्य की विरासतता चारों ओर बिखरी रहती है। यह सोमनाथेश्वर महादेव नामक शिवालय तल्ला गेवाड़ के वर्तमान मॉंसी में प्रतिवर्ष होने वाले ऐतिहासिक सोमनाथ मेले की ऐतिहासिक आराध्य भूमि पर स्थित है। इसकी स्थापना कत्यूरी शासनकाल की मानी जाती है।
यह नैथनादेवी नाम शिखर जिसे कभी नागार्जुन कहा जाता था, उत्तर दिशा में काला चौना के शीर्ष की ओर विराजमान है। यहॉं गोरखाराज के किले के अवशेष भी मौजूद हैं, जहॉं से उस समय पाली पछांऊॅं इलाके की गतिविधियॉं संचालित थीं। बरषों से देखरेख के अभावों के बाद अवशेष खंडहरों के नामो निशान भी मिटने लगे हैं।
काला चौना में भोर होते ही घर से बाहर सुदूर-सामने झॉकने पर मॉं मानिलादेवी के दर्शन स्वयमेव हो जाते हैं। यह पर्वत शिखर काला चौना के ठीक दक्षिण में विराजमान है। जहॉं मॉं मानिला देवी के तल्ला व मल्ला मानिला में भव्य मन्दिर हैं।
क्रय-विक्रय केन्द्र यानि बाजार
काला चौना में अब कुछ दुकानें उपलब्ध है, जहॉं पर रोजमर्रा की वस्तुवें मिल जाती हैं। निकटस्थ बाजार आधा किलोमीटर की दूरी पर मॉंसी है। जहॉं पर बैंक, डाकखाना, एटीएम, स्वास्थ्य सम्बन्धी सेवाऐं तथा तकरीबन सभी प्रकार की सुविधाऐं उपलब्ध हो जाती हैं।
वोल्वो ओशियन रेस
वोल्वो ओशियन रेस दुनिया भर के विभिन्न देशों से होकर गुजरने वाली याट (yacht) दौड़ है, जिसका आयोजन प्रति ३ वर्षों में किया जाता है। इसका नाम वोल्वो इसके वर्तमान मालिक वोल्वो के नाम पर है।
शैलो ग्रेव
शैलो ग्रेव (अंग्रेज़ी: Shallow Grave) U. K. की 1994 एक थ्रिलर फिल्म है, डैनी बॉयल द्वारा निर्देशक उनके मिर्देशन में पहली फिल्म।
अधिदर्शन
अधिदर्शन (Metaphilosophy), जिसे कभी-कभी दर्शन का दर्शन (philosophy of philosophy) भी कहा जाता है, स्वयं दर्शनशास्त्र को दर्शनशास्त्रीय सिद्धांतों के प्रयोग से समझने की क्रिया को कहते हैं। इसमें दर्शनशास्त्र के ध्येय, उसकी सीमाएँ और उसकी अध्ययन-प्रणालियाँ शामिल हैं। जहाँ दर्शनशास्त्र में अस्तित्व के बारे में, वस्तुओं की वास्तविकता पर, ज्ञान-प्राप्ति की सम्भावनाओं पर और सत्य के गुणों व लक्षणों के बारे में अध्ययन होता है, वहाँ अधिदर्शन में इन प्रशनों के उत्तर में किये गये प्रयासों के गुणों, ध्येयों और विधियों का स्वयं अध्ययन करा जाता है। उदाहरण के लिये अधिदर्शन में पूछा जाता है कि दर्शनशास्त्र क्या है, उसमें क्या प्रशन पूछे जाने चाहिये, उन प्रशनों का उत्तर कैसे मिल सकता है और उन उत्तरों से क्या ध्येय पूर्ण होगा।
कुरोपहरी लैंलूगा मण्डल
कुरोपहरी लैंलूगा मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
राजवीर दिलेर
राजवीर दिलेर एक भारतीय राजनीतिज्ञ तथा वर्तमान में हाथरस से लोकसभा सांसद हैं। वे भारतीय जनता पार्टी के राजनेता हैं।
पराग अग्रवाल
पराग अग्रवाल (जन्म 21 मई 1984) एक भारतीय-अमेरिकी प्रौद्योगिकी कार्यकारी और नवम्बर 2021 से ट्विटर के मुख्य कार्यकारी अधिकारी (सीईओ) हैं। 2011 में पराग  एक सॉफ्टवेयर इंजीनियर के रूप में ट्विटर से जुड़े और 2017 में मुख्य प्रौद्योगिकी अधिकारी बने। 29 नवम्बर 2021 को जैक डोर्सी ने घोषणा की कि वह ट्विटर के सीईओ के रूप में इस्तीफा दे रहे हैं और पराग तत्काल प्रभाव से उनकी जगह ले रहे हैं।
पराग अग्रवाल का जन्म राजस्थान के अजमेर में  हुआ था। बाद में वह मुंबई चले गये जहां उनके पिता भारतीय परमाणु ऊर्जा विभाग में एक वरिष्ठ अधिकारी थे और उनकी माँ एक सेवानिवृत्त स्कूल शिक्षिका हैं।उन्होंने  परमाणु ऊर्जा केन्द्रीय विद्यालय क्रमांक 4 से पढ़ाई की। अग्रवाल ने 2001 में तुर्की में आयोजित अंतर्राष्ट्रीय भौतिकी ओलंपियाड में स्वर्ण पदक जीता था। उन्होंने 2000 में  संयुक्त प्रवेश परीक्षा में 77वीं रैंक अर्जित की और  2005 में भारतीय प्रौद्योगिकी संस्थान मुम्बई से कंप्यूटर विज्ञान और इंजीनियरिंग में डिग्री इसके बाद वे  स्टैनफोर्ड यूनिवर्सिटी से कंप्यूटर विज्ञान में पीएचडी करने के लिए अमेरिका चले गए।
2011 में एक सॉफ्टवेयर इंजीनियर के रूप में ट्विटर में शामिल होने से पहले पराग ने माइक्रोसॉफ्ट रिसर्च और याहू अनुसंधान में प्रबन्धकीय पदों पर कार्य किया। एडम मासिंगर के जाने के बाद ट्विटर ने अक्टूबर 2017 में अग्रवाल को मुख्य प्रौद्योगिकी अधिकारी के रूप में नियुक्त करने की घोषणा की। दिसंबर 2019 में, ट्विटर के सीईओ जैक डोर्सी ने घोषणा की कि पराग प्रोजेक्ट ब्लूस्की के प्रभारी होंगे जो विकेंद्रीकृत सोशल नेटवर्क प्रोटोकॉल विकसित करने की पहल है।
व्यक्तिगत जीवन
पराग का विवाह विनीता अग्रवाल से हुआ है। विनीता आंद्रेसेन होरोविट्ज़ नामक एक उद्यम पूंजी फर्म में एक सामान्य भागीदार हैं। पराग और विनीता का एक बेटा है।
मुहम्मद जौनपुरी
सय्यद मुहम्मद जौनपुरी (سید محمد جونپورى) (सितम्बर 9, 1443 – अप्रेल 23, 1505 ई) ने मक्का में हिजरी वर्ष 901 में स्वयं को इमाम महदी घोषित किया। इसके कारण महदविया में उन्हे आदरपूर्वक देखा जाता है। उनका जन्म जौनपुर, उत्तरप्रदेश, भारत हुआ था तथा उन्होंने पूरे भारत, अरबी प्रायद्वीप और प्राचीन ख़ुरासान का भ्रमण किया था, जहाँ 63 वर्ष की आयु में फ़राह, अफ़ग़ानिस्तान में उनका निधन हो गया।
यात्रा
जौनपुरी ने अपने परिवार और अनुयायिओं के एक छोटे दल के साथ जौनपुर छोड़ा। कई स्थानों को बदलने और महदविया के नए साथियों के साथ इस दल ने फ़राह, अफ़ग़ानिस्तान में प्रवेश किया।